*BOSNA I HERCEGOVINA*

*FEDERACIJA BOSNE I HERCEGOVINE*

*TUZLANSKI KANTON*

*OPĆINA DOBOJ ISTOK*

*O P Ć I N S K I NAČELNIK*

*Broj: 01-24- 1577* ***/****15*

*Doboj Istok, 30.10. 2015. godine*

*Na osnovu člana 5. Odluke o dopunskim pravima podsticaja u poljoprivredi broj 01-24-1577/15 od 27.10.2015. godine, Općinski načelnik općine Doboj Istok objavljuje:*

***JAVNI POZIV***

***za dodjelu podsticajnih sredstava u poljoprivredi za podizanje nasada malinjaka na području općine Doboj Istok za jesenju sadnju 2015. godine***

***I Predmet javnog poziva***

*Predmet je dodjela podsticajnih sredstava u poljoprivredi za podizanje nasada malinjaka na području općine Doboj Istok za jesenju sadnju 2015. godine u iznosu od 10.000KM.*

*Korisnik može maksimalno dobiti 1.000KM.*

***II Korisnici sredstava***

*Korisnici sredstava su fizička lica koja na području općine Doboj Istok imaju namjeru zasaditi malinjak.*

***III Uslovi za ostvarivanje prava***

1. *Da je podnosilac zahtjeva zakonski korisnik zemljišta pogodnog za proizvodnju na području općine Doboj Istok.*
2. *Pogodnost zemljišta utvrđuje se na osnovu hemiske analizi zemljišta i stručne komisije na licu mjesta i (u daljem tekstu: komisija),i za ostale potrebne uslove.*
3. *Da navedeno zemljište pripada poljoprivrednom gazdinstvu, i da omogućava intenzivni sistem uzgoja, pristup vodi za navodnjavanje (česma, bunar, potok i sl.), drvene ili betonske kolce (potpora), žicu, pripremu zamljišta za sadnju i druge agrotetehničke mjere obezbjeđuje korisnik, utvrđuje komisija i*
4. *Površina zemljišta za dodjelu srestava je ograničena na 0,1 ha.*

## *IV Potrebni dokumenti*

*Uz prijavu za dodjelu podsticajnih sredstava potrebno je priložiti slijedeću dokumentaciju:*

* *Kopija lične karte*
* *Kućna lista*
* *Uvjerenje Biroa za zapošljavanje da se podnostelj/ka i članovi domaćinstva nalaze na evidenciji nezaposlenih*
* *Zemljišno-knjižni izvadak ili dokaz o vlasništvu nad zemljištem (original ili ovjerenu kopiju ZK izvadka) ili posjedovni list na ime podnositelja/podnositeljke ili dokument na osnovu kojeg dokazuje postojanje prava (ugovor o kupoprodaji, ugovor o zakupu, ugovor o poklonu, ugovor o korištenju, pravosnažno rješenje o nasljeđivanju)*
* *Dokaz da je podnositelj/ka upisan u Registar poljoprivrednih gazdinstava (Potvrda o upisu u Registar poljoprivrednih gazdinstava općine)**ili izjava da će korisnik izvršiti upis u registar poljoprivrednih gazdinstava, ako dobije podsticajna sredstva u roku od mjesec dana.*
* *Dokaz o pripadnosti(borački status)*

## *V Osnovni kriteriji za odabir korisnika*

*Odabir korisnika za dodjelu podsticajnih sredstava vrši se na osnovu pristiglih prijava na javni poziv i dobivenih bodova po osnovnim kriterijima propisanih Odlukom o dopunskim pravima podsticaja u poljoprivredi.*

***VI Mjesto i rok za dostavu prijave***

*Prijave sa potrebnom dokumentacijom se dostavljaju lično ili preporučenom pošiljkom, sa naznakom na koverti“ Prijava na Javni poziv za dodjelu podsticajnih sredstava u poljoprivredi za podizanje malinjaka na području općine Doboj Istok za jesenju sadnju 2015. godine - NE OTVARAJ“ na adresu: Općina Doboj Istok, 74207 Klokotnica – Komisija za provođenje javnog poziva.*

*Nepotpune i neblagovremene prijave neće se razmatrati.*

*Javni poziv ostaje otvoren u periodu 02.11. – 13.11.2015. godine, a isti će biti objavljen Web stranici općine Doboj Istok, oglasnoj tabli općine općine Doboj Istok.*

***VII Rok za donošenje odluke o odabiru***

*Rok za donošenje odluke o odabiru iznosi 30 dana od dana zatvaranja javnog poziva.*

*OPĆINSKI NAČELNIK*

*Kemal Bratić*